Анастасія Грыненка: Сапраўды, усе прэм’еры ў нас праходзяць на "ўра". А потым глядач галасуе рублём. Так пачалося з "Баядэры". Усе захапляліся, праз месяц гледачоў не было. "Арфей і Эўрыдыка" – праз два месяцы напаўпустыя залы. "Дон Жуан", "Рускі фантом" і "Нябесны ціхаход" – тое ж самае. Прабачце, што абараняю "Бабін бунт", але ён ідзе чатыры разы на месяц пры поўным аншлагу. Кажуць, публіка дурніца, ды толькі да пэўнай ступені… Але мы яе мусім усё роўна выхоўваць.